**Nota informativă**

**la proiectul Hotărîrii Guvernului cu privire la modificarea Regulamentului cu privire la modul de aplicare a facilităţilor fiscale stabilite în art.103 alin.(1) pct.29) din Codul fiscal nr.1163-XIII din 24 aprilie 1997 şi art.28 lit.q2) din Legea nr.1380-XIII din 20 noiembrie 1997 cu privire la tariful vamal**

Prezentul proiect de hotărîre este elaborat în vederea racordării pct.4 și pct.5 din Regulamentul cu privire la modul de aplicare a facilităţilor fiscale stabilite în art.103 alin.(1) pct.29) din Codul fiscal şi art.28 lit.q2) din Legea cu privire la tariful vamal, aprobat prin Hotărîrea Guvernului nr.145 din 26.02.2014, la art.103 alin.(1) pct.29) din Codul fiscal şi art.28 lit.q2) din Legea cu privire la tariful vamal, care au fost modificate prin Legea nr.281 din 16.12.2016 cu privire la modificarea şi completarea unor acte legislative.

Potrivit art.103 alin.(1) pct.29) din Codul fiscal, în redacţia Legii nr.281 din 16 decembrie 2016, începînd cu 1 ianuarie 2017 sunt stabilite condiții de restricționare a înstrăinării sau transmiterii în folosinţă sub orice formă prevăzută de legislaţie atît integral, cît şi părţi componente ale activelor materiale pe termen lung, cu excepția transmiterii în locațiune a bunurilor imobile, utilizate nemijlocit la fabricarea produselor, la prestarea serviciilor şi/sau executarea lucrărilor, destinate includerii în capitalul statutar (social) şi scutite de TVA şi taxă vamală.

Ca urmare a celor relatate, se propune modificarea Regulamentului cu privire la modul de aplicare a facilităţilor fiscale stabilite în art.103 alin.(1) pct.29) din Codul fiscal şi art.28 lit.q2) din Legea cu privire la tariful vamal.

**VICEMINISTRU Veronica VRAGALEVA**